สวัสดค่ะ พอดีมีเรื่องอยากจะสอบถามคะ พอดีเดือนนี้ประจำเดือนมาสอนรอบอะค่ะ รอบแรกมาวันที่21-23. ซึ่งมาตามปกติเหมือนทุกเดือน แต่พอมาวันนี้วันที่27ก้เป้นอีก สีของประจำเดือนสีไม่ปกติคะ สีจะออกม่วงๆสีเหมือนช้ำเลือดช้ำหนองคะ แต่ก่อนหน้าที่ประจำเดือนจะมาแบบนี้ปวดท้องน้อยมาก่อนคะ แต่ก้มีอาการท้องเสียร่วมด้วยคะ กินอะไรก้ไม่ได้ กินก้อ้วกหมดคะ จะท้องรึป่าวค่ะ
สวัสดีค่ะ หากประจำเดือนมาวันที่ 21 มิ.ย. และมีเลือดออกอีกในวันที่ 27 มิ.ย. เลือดดังกล่าวไม่ถือเป็นเลือดประจำเดือน โดยอาจเป็นเลือดที่เกิดจาก1.มีการตั้งครรภ์ที่ผิดปกติ เช่น แท้งคุกคาม เป็นต้น แต่หากเป็นคนที่มีระยะห่างระหว่างรอบเดือนที่สม่ำเสมอ และประจำเดือนที่มาในวันที่ 21-23 นั้นมาปกติดี ก็ไม่น่าใช่เลือดจากการตั้งครรภ์ค่ะ2.ผลข้างเคียงจากการใช้ยาฮอร์โมนต่าง ๆเช่น ยาคุมกำเนิด ยาสตรี ยาสมุนไพร อาหารเสริม เป็นต้น3. มีมดลูกอักเสบ แต่มักมีตกขาวที่ผิดปกติร่วมด้วย4. เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูกแนะนำให้สังเกตเลือดที่ออกไปก่อน ว่าจะมีอีกหรือไม่ หากเป็นเพียงแค่ 1-2 วันและมีปริมาณเพียงเล็กน้อย อาจไม่จำเป็นต้องทำอะไร แต่หากเลือดยังคงออกต่อเนื่องนานเกิน 2 วัน หรือมีปริมาณมาก หรือยังคงมีอาการปวดท้องน้อย ควรไปพบแพทย์เพื่อหาสาเหตุค่ะสำหรับอาการท้องเสียและอาเจียน น่าจะเกิดจากอาหารเป็นพิษหรือลำไส้อักเสบ ซึ่งไม่น่าเป็นสาเหตุให้มีเลือดออกจากช่องคลอดผิดปกติค่ะสำหรับการดูแลอาการท้องเสีย ในช่วงนี้แนะนำให้กินอาหารอ่อน อาหารที่ย่อยง่าย รสจืด ดื่มน้ำสะอาดให้มาก และดื่มน้ำเกลือแร่เสริมทดแทนด้วย อาจทานคาร์บอนเพื่อช่วยในการดูดซึมสารพิษ และทานยาแก้อาเจียน หากมีอาการถ่ายเหลวมาก หรืออาเจียนมาก ดื่มน้ำได้น้อย ร่างกายเกิดภาวะขาดน้ำ เช่น ตาลึกโบ๋ ปากแห้ง เหนื่อย มีไข้ หัวใจเต้นเร็ว ปัสสาวะออกน้อย หน้ามืด ควรรีบไปพบแพทย์โดยเร็วค่ะ